Foto: Hina, Facebook



RANKO OSTOJIĆ osvrnuo se danas na svojem Facebook profilu na presudu Suda EU-a iz Luksemburga u predmetu u kojem su slovenski i austrijski sudovi zatražili od suda ispravno tumačenje EU pravila koja se primjenjuju na izbjeglice koje su u te države stigle iz Hrvatske i pred tim sudovima traže priznanje izbjegličkog statusa u tim državama.

>>SUD EUROPSKE UNIJE "U Hrvatskoj azilantima prijeti nehumano i ponižavajuće postupanje"



Sud je presudio kako azilantima u Hrvatskoj prijeti nehumano i ponižavajuće postupanje.

"U okolnostima u kojima se događala migracijska kriza Hrvatska je postupala humano i odgovorno. Migrantima su osigurani svi osnovni životni uvjeti i 24 satna zdravstvena skrb, kao i potpuni nadzor kretanja. Svi su imali pristup međunarodnoj zaštiti u Hrvatskoj, odnosno mogućnost za podnošenjem zahtjeva za istu, što mogu potvrditi i sve međunarodne i civilne udruge koje su bile konstantno prisutne u prihvatnim kampovima, a nije ih bilo malo. Ne smijemo zaboraviti ni činjenicu da je Njemačka poslala otvoreni poziv migrantima, ali za njih nije organizirala prijevoz avionom. Isto tako, migranti su, kao što znamo, prvotno prelazili preko Mađarske u Austriju dok pravac nije preusmjeren.

Uostalom, postojao je dogovor svih država na tzv.Balkanskoj ruti, dokument poznat pod nazivom „Junckerov plan“, potpisan od svih država na ruti, i nismo radili ništa na svoju ruku niti igrali samostalnu utakmicu.

Treba imati na umu i sigurnosni aspekt: u jednom danu je na granici znalo ući od 6.000 do u 10.000 migranata, a EU nije vodila računa o posljedicama za RH. Hrvatska nije ni u takvim okolnostima bježala od odgovornosti i vjerujem čvrsto da neće ni sada", poručio je Ostojić.



"Ako je Hrvatska pomagala nezakonite migracije, onda su to radile sve države na toj ruti"

Tekst se nastavlja ispod oglasa

"No, mi smo već tada poslali jasnu poruku da Hrvatska NEĆE biti hot spot.

Uveli smo svoj sustav registracije migranta koji je kasnije prepoznat kao efikasan i primijenjen i na čitavoj ruti, a potvrđeno je da je tim sustavom Hrvatska odradila veliki sigurnosni posao na ruti. Kompletan diplomatski zbor svih država EU posjetio je registracijski centar i odao priznanje Hrvatskoj.

Ako je Hrvatska pomagala nezakonite migracije, onda su to radile sve države na toj ruti. Postupak utvrđivanja odgovorne države članice je propisan Uredbom što znači da je direktno primjenjiv u svim državama članicama jednakoznačno!

Ipak, razmjeri krize bili su veliki i nitko od država na ruti nije primjenjivao Dublinsku uredbu, pa tako ni Slovenija nije slala zahtjeve ni organizirane transfere za povrat.

Do sada je u Hrvatsku vraćeno samo oko 750 osoba od preko pola milijuna migranata koji su kroz državu prošli, a treba imati na umu i da je tih dana usvojena i odluka o prihvatu do 1640 migranata po principu solidarnosti i da tu obavezu Hrvatska još nije do kraja realizirala", poručio je na Facebooku Ranko Ostojić.